Source: https://beta.e-justice.europa.eu/18/HU/national_ordinary_courts?NETHERLANDS&member=1
Timestamp: 2020-07-06 03:44:48+00:00

Document:
Ez a szakasz a hollandiai rendes bíróságok szervezetéről nyújt tájékoztatást.
Az eljárások többsége a körzeti bíróság (rechtbank) előtt indul. Hollandiában 11 körzeti bíróság található.
Mindegyik körzeti bíróság több tanácsból áll:
Polgári jogi tanács (állampolgárok közötti jogviták)
Közigazgatási jogi tanács (állampolgár és közigazgatás közötti jogviták)
Büntető jogi tanács (bűncselekmények)
Helyi ügyek tanácsa (kantonzaken), például a bérlettel, adóságokkal, közúti bírságok elleni fellebbezésekkel, munkajogi jogvitákkal és szabálysértésekkel kapcsolatos ügyek
Az a fél, aki nem fogadja el a körzeti bíróság ítéletet, fellebbezést terjeszthet elő ellene. A büntető és polgári ügyeket a négy fellebbviteli bíróság (gerechtshoven) egyike bírálja el. A közigazgatási ügyekben a per tárgyától függően a következő bíróságok járhatnak el:
a szociális és közszolgálati fellebbviteli bíróság (Centrale Raad van Beroep)
a gazdasági tárgyú közigazgatási jogviták fellebbviteli bírósága (College van Beroep voor het Bedrijfsleven)
az államtanács (Raad van State) közigazgatási kollégiuma (Afdeling bestuursrechtspraak)
Legfelsőbb Bíróság (Hoge Raad)
Hollandia Legfelsőbb Bírósága Hollandia legmagasabb szintű, polgári, büntető és adójogi bírósága. A Legfelsőbb Bíróság hatályon kívül helyezheti az ítéleteket, különösen a fellebbviteli bíróságok ítéleteit (a fellebbviteli bíróságok ítéletei jogi kérdésekben a Legfelsőbb Bíróság előtt a cassatie-nek nevezett eljárás keretében támadhatók meg). A Legfelsőbb Bíróság feladata továbbá a jogegység és a holland jog fejlődésének biztosítása.
Az igazságszolgáltatási rendszer szervezetével kapcsolatos további információk a rechtspraak.nl honlapon találhatók meg.
A bíróságok a meghozott határozatok többségét közzéteszik. Ezek a határozatok és ítéletek a rechtspraak.nl oldalon található adatbázison keresztül érhetők el a nyilvánosság számára.
A holland igazságszolgáltatási rendszer és Hollandia Legfelsőbb Bírósága
A holland igazságszolgáltatási rendszerrel kapcsolatos információk (angolul)
Utolsó frissítés: 17/04/2020

References: bíróság 
 bíróság 
 bíróság 
 bíróság 
 bíróság 
 bíróság 
 Bíróság 
 Bíróság 
 Bíróság 
 Bíróság